
82 DR.30.8.2006 

 

 

Ia merangkumi perkara-perkara seperti keperluan teknikal dan juga 
keadaan cuaca yang buruk. Adalah benar sejak kebelakangan ini terdapat 
laporan-laporan ini menerusi media massa yang menyentuh tentang masalah 
kelewatan yang dialami oleh syarikat-syarikat penerbangan negara.   

Oleh itu kerajaan telah bersetuju supaya satu Jawatankuasa Khas 
ditubuhkan untuk mengatasi masalah ini. Jawatankuasa ini yang dianggotai oleh 
Kementerian Pengangkutan, Kementerian Pelancongan, Kementerian Kewangan, 
Jabatan Penerbangan Awam, Malaysia Airports Berhad dan syarikat-syarikat 
penerbangan terdiri daripada MAS, AirAsia dan Fly Asian Xpress atau FAX, akan 
mengenal pasti faktor-faktor yang mengakibatkan masalah kelewatan dan 
langkah-langkah yang perlu diambil untuk mengatasi masalah ini.   

Tuan Pengerusi, kenaikan tambang MAS akan membantu syarikat 
mengimbangkan semula ketidakselarasan harga tambang yang dikenakan bagi 
beberapa sektor domestik. Ianya bukanlah untuk menyelesaikan masalah kerugian 
MAS tetapi membantu syarikat penerbangan tersebut memperbaiki pengurusan 
pendapatannya ataupun ILL management, dengan izin. Laluan-laluan yang 
diberikan kepada syarikat-syarikat penerbangan adalah berdasarkan kepada jenis 
perkhidmatan yang disediakan oleh syarikat-syarikat penerbangan yang terlibat 
iaitu sama ada ia menyediakan perkhidmatan premier ataupun perkhidmatan kos 
rendah. Pihak pengurusan MAS sedang berusaha untuk menyediakan 
perkhidmatan yang selaras dengan keperluan rakyat.   

Walau bagaimanapun, untuk menentukan MAS kekal menyediakan 
perkhidmatan yang diperlukan, syarikat penerbangan tersebut perlulah 
memperbaiki serta mengukuhkan kedudukan kewangan terlebih dahulu. Melalui 
cara ini MAS akan kembali menjadi sebuah syarikat yang berdaya saing dan 
mempertingkatkan perkhidmatannya untuk memenuhi keperluan rakyat.  

Rasionalisasi perkhidmatan domestik telah dilaksanakan mulai 1 Ogos 
2006. Dalam tempoh ini, syarikat-syarikat penerbangan memang mengalami 
beberapa masalah operasi. Dan tempoh ini merupakan tempoh penyesuaian 
kepada semua syarikat-syarikat penerbangan yang terlibat. Untuk mengatasi 
masalah kekerapan penerbangan, syarikat-syarikat penerbangan telah diminta 
untuk meningkatkan jumlah perkhidmatan bagi laluan-laluan di mana permintaan 
adalah tinggi sejajar dengan keperluan penumpang dan keadaan pasaran.   

Tuan Pengerusi, perkara-perkara yang telah dibangkitkan oleh beberapa 
Yang Berhormat tadi berkaitan dengan MAS, AirAsia dan juga FAX. Ini semua 
adalah isu-isu yang telah dibangkitkan di dalam mesyuarat yang telah saya 
sebutkan tadi, satu jawatankuasa khas, yang mana kita telah memberi masa satu 
minggu untuk mereka kembali pada hari Isnin ke depan, untuk dikemukakan 
kepada Kementerian Pengangkutan ataupun Menteri Pengangkutan untuk 
dikemukakan kepada Kabinet yang akan datang. Jadi saya rasa banyak juga 
perkara-perkara yang berkaitan dengan MAS, AirAsia dan FAX ini, insya-Allah 
akan dapat terjawab rasa saya selepas mereka ini kemukakan sesuatu tindakan 
yang lebih wajar dari segi koordinasi di antara beberapa syarikat penerbangan ini 
hanya dapat ditentukan selepas mereka melaporkan balik kepada Menteri 
Pengangkutan nanti. 

Tuan Pengerusi, bagi menjawab oleh Yang Berhormat Beluran mengenai 
dengan isu kenaikan tambang MAS juga, yang macam saya sebutkan tadi, ini juga 
saya rasa akan dapat terjawab di masa-masa depan iaitu dalam masa yang 
terdekat.  



Ia merangkumi perkara-perkara seperti keperluan teknikal dan juga keadaan cuaca yang buruk. Adalah benar sejak kebelakangan ini terdapat laporan-laporan ini menerusi media massa yang menyentuh tentang masalah kelewatan yang dialami oleh syarikat-syarikat penerbangan negara. Oleh itu kerajaan telah bersetuju supaya satu Jawatankuasa Khas ditubuhkan untuk mengatasi masalah ini. Jawatankuasa ini yang dianggotai oleh Kementerian Pengangkutan, Kementerian Pelancongan, Kementerian Kewangan, Jabatan Penerbangan Awam, Malaysia Airports Berhad dan syarikat-syarikat penerbangan terdiri daripada MAS, AirAsia dan Fly Asian Xpress atau FAX, akan mengenal pasti faktor-faktor yang mengakibatkan masalah kelewatan dan langkah-langkah yang perlu diambil untuk mengatasi masalah ini. Tuan Pengerusi, kenaikan tambang MAS akan membantu syarikat mengimbangkan semula ketidakselarasan harga tambang yang dikenakan bagi beberapa sektor domestik. Ianya bukanlah untuk menyelesaikan masalah kerugian MAS tetapi membantu syarikat penerbangan tersebut memperbaiki pengurusan pendapatannya ataupun ILL management, dengan izin. Laluan-laluan yang diberikan kepada syarikat-syarikat penerbangan adalah berdasarkan kepada jenis perkhidmatan yang disediakan oleh syarikat-syarikat penerbangan yang terlibat iaitu sama ada ia menyediakan perkhidmatan premier ataupun perkhidmatan kos rendah. Pihak pengurusan MAS sedang berusaha untuk menyediakan perkhidmatan yang selaras dengan keperluan rakyat. Walau bagaimanapun, untuk menentukan MAS kekal menyediakan perkhidmatan yang diperlukan, syarikat penerbangan tersebut perlulah memperbaiki serta mengukuhkan kedudukan kewangan terlebih dahulu. Melalui cara ini MAS akan kembali menjadi sebuah syarikat yang berdaya saing dan mempertingkatkan perkhidmatannya untuk memenuhi keperluan rakyat. Rasionalisasi perkhidmatan domestik telah dilaksanakan mulai 1 Ogos 2006. Dalam tempoh ini, syarikat-syarikat penerbangan memang mengalami beberapa masalah operasi. Dan tempoh ini merupakan tempoh penyesuaian kepada semua syarikat-syarikat penerbangan yang terlibat. Untuk mengatasi masalah kekerapan penerbangan, syarikat-syarikat penerbangan telah diminta untuk meningkatkan jumlah perkhidmatan bagi laluan-laluan di mana permintaan adalah tinggi sejajar dengan keperluan penumpang dan keadaan pasaran. Tuan Pengerusi, perkara-perkara yang telah dibangkitkan oleh beberapa Yang Berhormat tadi berkaitan dengan MAS, AirAsia dan juga FAX. Ini semua adalah isu-isu yang telah dibangkitkan di dalam mesyuarat yang telah saya sebutkan tadi, satu jawatankuasa khas, yang mana kita telah memberi masa satu minggu untuk mereka kembali pada hari Isnin ke depan, untuk dikemukakan kepada Kementerian Pengangkutan ataupun Menteri Pengangkutan untuk dikemukakan kepada Kabinet yang akan datang. Jadi saya rasa banyak juga perkara-perkara yang berkaitan dengan MAS, AirAsia dan FAX ini, insya-Allah akan dapat terjawab rasa saya selepas mereka ini kemukakan sesuatu tindakan yang lebih wajar dari segi koordinasi di antara beberapa syarikat penerbangan ini hanya dapat ditentukan selepas mereka melaporkan balik kepada Menteri Pengangkutan nanti. Tuan Pengerusi, bagi menjawab oleh Yang Berhormat Beluran mengenai dengan isu kenaikan tambang MAS juga, yang macam saya sebutkan tadi, ini juga saya rasa akan dapat terjawab di masa-masa depan iaitu dalam masa yang terdekat.